Volvo
Volvo Group (švedski: Volvokoncernen; službeno Aktiebolaget Volvo, skraćeno AB Volvo) švedska je međunarodna proizvođačka kompanija sa sjedištem u Göteborgu. Dok je njena sržna aktivnost proizvodnja, distribucija i prodaja kamiona, autobusa i konstrukcijske opreme, Volvo također snabdijeva morske i industrijske pogonske sisteme i finansijske usluge. Iako se dvije firme često brkaju, Volvo Cars, također sa sjedištem u Göteborgu, bio je potpuno odvojena kompanija prije nego je kupljen 1999. godine. Kompanije i dalje dijele Volvoov znak i sarađuju upravljenjem Volvo muzeja. Volvo je osnovan 1915. godine kao podružnica firme SKF, proizvođača kotrljajnih ležaja; ipak Volvo Group i Volvo Cars smatraju da su službeno osnovani 14. aprila 1927, kada je prvi automobil, Volvo ÖV 4 serija, nadimka "Jakob", završen u fabrici u Hisingenu, Göteborg. Volvo znači "ja se kotrljam" na latinskom jeziku, iz oblika "volvere", navodeći osobinu kugličnih ležajeva. Ime brenda Volvo bilo je sprva registrirano kao zaštitni znak u maju 1911. sa namjerom da se koristi za nove serije SKF kugličnih ležajeva. Ova ideja je samo korištena nakratko i SKF je odlučio da jednostavno koristi "SKF" kao zaštitni znak za sve svoje proizvode (ležajeve). Godine 1924, Assar Gabrielsson, prodajni menadžer SKF-a, i inženjer Gustav Larson, dva osnivača, odlučili su započeti konstrukciju švedskog automobila. Njihova vizija je bila da prave automobile koji su mogli odgovoriti na grube ceste u državi i niske temperature. AB Volvo je počeo aktivnosti 10. augusta 1926. Poslije jedne godine priprema uključujući proizvodnju deset prototipova, kompanija je bila spremna početi posao proizvodnje automobila unutar SKF grupe. AB Volvo je predstavljen na Štokholmskoj berzi 1935. godine pa je SKF dalje odlučio da prodaje svoje dionice u kompaniji. Volvo je izbrisan sa spiska NASDAQ u junu 2007, ali ostaje na spisku Štokholmske berze.